ترکیه جمهوریتی جمهوررئیسی رجب طیب اردوغان, اوروپا بیرلیگی نی قتتیق بیر شکلده تنقید ایتدی.
جمهوررئیسی اردوغان, آلمان نینگ RTL تلویزیونی بیلن قیلگن مصاحبه سیده, فتح الله چی ترور تشکیلاتی موازی دولت ساختاری FETÖ/PDY تامانیدن قیلینگن جولای آیی نینگ ۱۵ نچی کونیده گی کودتا تشبثی گه تیگیشلی اوروپا بیرلیگی نینگ سیاست لری, ویزه معافیتی و آلمان قضائی اورگان لری نی بهالنتیردی.
ترک دموکراسی سی گه قرشی قیلینگن اوشبو کودتا تشبثی جریانیده ترکیه نی کافی درجه ده حمایه له مه گن لیگی سببلی اوروپا نی تنقید ایتگن جمهوررئیسی اردوغان, "جولای آیی نینگ ۱۵ نچی کونیده ترکیه ده بیر کودتا تشبثی مطرح بولدی.  جولای آیی نینگ ۱۸ نچی کونیده ایسه آلمان باش وزیری آنگلا مرکل مینگه قونگغراق قیلدی.  یوز بیریتگن حادثه لر نینگ اولر نی تشویش لنتیرمس لیگی کیره ک ایکن لیگی نی بیلدیردی.  البته که اوشبو سوز لر بیزنی خفه قیلیب قویماقده.  انتقام آلیش اوچون هیچ قنده ی بیر ایش قیلمیمیز" دییه قید ایتدی.
کودتاچیلر گه قرشی اوروپا نینگ ترکیه نینگ یانیده بولیشی نی کوتیتگن لیک لری نی بیلدیرگن جمهوررئیسی اردوغان, پاریسده تروریزم گه قرشی بیر یقه دن باش چیقرگن اوروپا لیک لرنینگ ترکیه اوچون هم شونده ی قیلیش لری نی کوتگن لیک لری نی ایسله تیب اوتدی.
اردوغان, اوروپا اولکه لری نینگ هیچ بولمه سه بیر نماینده سی نی ترکیه گه یوباریش لری کیره ک ایکن لیگی نی بیلدیررایکن, بونده ی هم بولمه گن لیگی نی معلوم قیلدی.
فتح الله چی ترور تشکیلاتی موازی دولت ساختاری FETÖ/PDY نینگ کودتا تشبثی سببلی ۲۴۰ کیشی نینگ جان بیرگن لیگی و ۲ مینگ دن آرتیغراق کیشی نینگ ایسه یره لنگن لیگی نی بیلدیرگن جمهوررئیسی اردوغان, "ترک دموکراسی سی گه قره تیلگن اوشبو کودتا تشبثی آرتیدن فقط گینه اوروپا کینگشی نینگ عمومی سکرتری, بیر اوروپا وزیری و قطر تشقی ایش لر وزیری ترکیه گه کیلدی.  بونده ی بولگن لیگی اوچون خفه بوله میز" دییه قید ایتدی.
جمهوررئیسی اردوغان, ایککی هفته آلدین آلمان نینگ کولن شهریده کودتا تشبثی گه قرشی بولیب اوتگن مراسم گه تیلیکنفرانس بیلن اشتراک ایتیشی گه مانع بولگن لیگی اوچون آلمان اساسی قانون محکمه سی نی تنقید ایترایکن,"مین اوشبو خصوصده آلمان محکمه سی نینگ خودی منه شوو ایشی نی قبول ایتمیمن" دییه قید ایتدی.
ویزه معافیتی و ترکیه بیلن اوروپا بیرلیگی آره سیده گی مهاجر لرنی قیتریب قبول ایتیش کیلیشوی باره سیده هم بحث ایتگن جمهوررئیسی اردوغان, اوروپا نینگ ویزه معافیتی خصوصیده بیرگن وعده لری نی بجا کیلتیرمه گن لیگی نی بیلدیررایکن, شونده ی قیلیب ترکیه نینگ قیتریب قبول قیلیش کیلیشوی نی تطبیق ایتمیدیگن لیگی نی معلوم قیلدی.
وظیفه سی نینگ واقعیت لر نی ایتیب بیریشدن عبارت ایکن لیگی نی بیلدیرگن اردوغان, اوروپا بیرلیگی نینگ ۵۳ ییلدن بیری ترکیه نی مصروف قیلیب یورگن لیگی نینگ اوزی نینگ قبول ایتیلیشی ممکن بولگن بیر وضعیت دن عبارت ایمس لیگی نی ایسله تیب اوتدی.
عینی دمده اردوغان, ناتو نینگ سوریه چیگره سی بیلن علاقه لی قیین چیلیک لر توغری سیده ناتو نینگ ترکیه نی یالغوز تشلب کیتگن لیگی نی بیلدیردی.
سوریه تامانیدن کیلگن راکت لر نینگ انسان لرنینگ جان بیریشی گه سبب بولگن لیگی نی بیلدیرگن جمهوررئیسی اردوغان, بونده ی بیر کونده بولمس لیگی تقدیرده, قنده ی بیر کونده ناتو نینگ ترکیه نینگ یانیده بوله دیگن لیگی نی سوره دی.
عینی دمده اردوغان, سوریه نینگ حلب شهریده گی انسان لر گه بشری یاردم لرنینگ آلیب باریلیشی بیلن علاقه لی قیین چیلیک لرنینگ زود لیک بیلن ییچیلیشی کیره ک ایکن لیگی گه دقت قره تدی.
جمهوررئیسی اردوغان, روسیه گه قیلگن سفری جریانیده روسیه دولت رهبری ولادیمیر پوتین بیلن بولیب اوتگن اوچره شوویده حلب نینگ اوشبو وضعیتی باره سیده بحث ایتگن لیگی نی معلوم قیلدی.
منطقه ده گی انسان لرنینگ قورینیشی نینگ اهمیتی باره سیده بحث ایتگن اردوغان, "دهلیز آچیله دی.  بشری یاردم لرنینگ آلیب باریلیشی اوچون دهلیز لر بوله دی.  روسیه نینگ همکارلیگی بیلن اوشبو معما نی ییچه دیگن لیگی میز گه ایشانه من" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
